Trolejbusu satiksme Viļņā

Trolejbusu satiksme Viļņā ir viens no sabiedriskā transporta veidiem Lietuvas galvaspilsētā, kas nodrošina pasažieru pārvadāšanu Viļņas pilsētas robežās. Pirmais regulārais reiss ar trolejbusu veikts 1956. gada 3. novembrī.

Kopš 2011. gada 4. novembra, reorganizējot pašvaldības SIA Vilniaus troleibusai, pārvadājumus ar trolejbusiem veic pašvaldības SIA Vilniaus viešasis transportas. Pilsētā kustība tiek nodrošināta 18 trolejbusu maršrutos, kuru kopējais garums sasniedz 513,6 km.

2019. gada 1. jūlijā pilsētas sabiedriskā transporta uzņēmuma rīcībā bija 279 trolejbusi, kuri izvietoti divos trolejbusu parkos.

 Vēsture 
1956. gada pirmajā pusē tika uzbūvēts pirmais trolejbusu parks Antakalnī, ierīkots kontakttīkla posms 7,8 km garumā. Oficiāli trolejbusu satiksme Viļņā tika atklāta 1956. gada 3. novembrī, kustību no Centrālās dzelzceļa stacijas līdz Antakalņa mikrorajonam nodrošināja septiņi MTB-82D tipa trolejbusi.

1982. gadā uzņēmums uzsāka pakāpeniski atjaunot savu ritošo sastāvu, tika iepirkti pirmie Škoda 14Tr tipa trolejbusi. Pēc Padomju savienības sabrukuma, transportlīdzekļu nomaiņa uz laiku tika apturēta, taču 1996. un 1997. gadā tika piegādāti vēl 60 šī tipa trolejbusu, autotransporta būves uzņēmums Škoda 1999. gadā piegādāja arī 23 uzlabotos Škoda 14TrM tipa trolejbusus, kuri bija aprīkoti ar pasažieru informēšanas sistēmu BUSE, kas sevī ietvēra arī elektroniskos informācijas tablo salonā un ārpus tā.

Uzņēmums Vilniaus troleibusai 2000. gadu sākumā nolēma iegādāties pirmos zemās grīdas trolejbusus. Laika posmā no 2004. līdz 2006. gadam tika iepirkti 45 jauni Solaris Trollino 15 AC trolejbusi, kuru iegādei tika ņemts aizņēmums bankā.

2011. gada 4. novembrī pilsētas sabiedriskā transporta pakalpojumu sniedzēji - SIA Vilniaus autobusai un SIA Vilniaus troleibusai - tika apvienoti uzņēmumā SIA Vilniaus viešasis transportas (saīsināti - VVT).

Nedēļu vēlāk, 11. novembrī, sabiedrībai tika prezentēts pirmais Lietuvā komplektētais trolejbuss Amber Vilnis 12 AC, kura aprīkojumā izmantotas Baltkrievijā. Čehijā, Polijā un Vācijā izgatavotas detaļas. Pavisam saražoti divi eksperimentālie trolejbusi, abi kopš 2012. gada sākuma  veic pasažieru pārvadāšanu 1. trolejbusu parka apkalpotajos maršrutos.

2013. gada 1. jūlijā veiktās sabiedriskā transporta maršrutu tīkla reorganizācijas rezultātā tika izmainīti vai slēgti vairāki trolejbusu maršruti.

Kopš 2018. gada novembra notiek pakāpeniska ritošā sastāva atjaunošana, aizstājot savu laiku nokalpojušos augstās grīdas trolejbusus Škoda 14Tr, Škoda 14TrM un Skoda 15Tr ar jauniem zemās grīdas trolejbusiem Solaris Trollino 12 Škoda, kuru virsbūve ir vieglākas konstrukcijas nekā iepriekšējās paaudzes Solaris trolejbusiem. Jaunie transportlīdzekļi tiek piegādāti abiem trolejbusu parkiem, kopējais saņemto vienību skaits šobrīd sasniedz 41.

 Trolejbusu maršruti 
 Esošie 
Kopš 2013. gada 1. jūlija pasažieru pārvadājumi Viļņā tiek nodrošināti 18 trolejbusu maršrutos.

Nr.MaršrutsPiezīmes 1 Karolinišķes - Žverīna - Stacija  2 Saulēteķes - Žigimanta iela - Stacija  3 Karolinišķes - Žverīna - Šeiminišķu iela  4 Antakalnis - Centrs - Žemieji Paneriai Brīvdienās kursē maršrutā: Antakalnis - Gerosios Vilties st.. 6 Žirmūni - Kalvarijų g. – J. Basanaviča iela – Žemieji Paneriai  7 Pašilaiči - Justinišķes - Žverīna - Stacija  9 Karolinišķes - Šeiminišķu iela - Šiaurės miestelis  10 Saulēteķes - Kalvarijų g - Naujininki  12 Žirmūni - Šeiminišķu iela – J. Basanaviča iela - 'Žemieji Paneriai| 
|-
| align="center" | 13
| Pašilaiči – Justinišķi – Apakšējie Panēri
| Kursē tikai maksimimstundās
|-
| align="center" | 15
| Stacija - Žemieji Paneriai - Titnago iela
| Kursē tikai darba dienās rīta un vakara sastrēgumstundās.
|-
| align="center" | 16
| Pašilaiči - Lazdīni - Stacija
| 
|-
| align="center" | 17
| Žirmūni - Naujininki
| 
|-
| align="center" | 18
| Pašilaiči - Justinišķes - Žemieji Paneriai - Titnago iela
| 
|-
| align="center" | 19
| Pašilaiči - Konstitūcijas prospekts - Antakalnis - Saulēteķes
| 
|-
| align="center" | 20
| Žirmūni - Žigimanta iela – Pylimo g. - Stacija
| 
|-
| align="center" | 21
| Saulēteķes - Šilo tiltas'' – Žirmūni 

Vislielākais transporta vienību izlaidums uz līnijas (25 trolejbusi) tiek nodrošināts 7. maršrutā, vismazākais izlaidums (3 trolejbusi) - 15. un 21. maršrutā.

Vismazākais kursēšanas intervāls darbdienu maksimumstundās ir 2., 4., 7., 16., 17. un 19. maršrutā, trolejbuss pasažierim vidēji jāgaida 3-6 minūtes.

 Bijušie 
Nr.MaršrutsPiezīmes 5 Žirmūni - Stacija Slēgts 2013. gada 1. jūlijā. 8 Pašilaiči - Justinišķes - Konstitūcijas prospekts - Šiaurės miestelis Slēgts 2013. gada 1. jūlijā. 11 Antakalnis - Kalvarijų g. - Karolinišķes - Pašilaiči Slēgts 2013. gada 1. jūlijā. 13 Žirmūni - Šeimyniškių g. - Naugarduko iela Slēgts 2013. gada 1. jūlijā.14Saulēteķes – Šeiminišķu iela – J. Basanaviča iela - KarolinišķesSlēgts 2020. gada 22. decembrī. 18A Pašilaiči - Justinišķes - Žemieji Paneriai 2013. gada 1. jūlijā pārnumurēts par jauno 13. maršrutu.

 Trolejbusu modeļi 
 Ekspluatācijā esošie 
2019. gada 1. jūlijā ekspluatācijā atradās 279 trolejbusi, no kuriem 191 transporta vienība konstruēta ar augsto grīdu, 88 - ar zemo grīdu.

 Ražotājs Modelis Piegāde Ekspluatācija Daudzums Piezīmes Škoda Škoda 14Tr <center> 1984 - 1997 <center> 1984 - pašlaik <center> 165 <center> 13 trolejbusi izņemti no ekspluatācijas. Škoda Škoda 14TrM <center> 1999 <center> 1999 - pašlaik <center> 23 <center>  Škoda Škoda 15Tr <center> 1991 <center> 1991 - pašlaik <center> 3 <center> Kursē tikai darba dienās rīta un vakara sastrēgumstundās 7. maršrutā. Solaris Bus & Coach Solaris Trollino 15 AC <center> 2004 - 2006 <center> 2004 - pašlaik <center> 45 <center>  MAZ Amber Vilnis 12 AC <center> 2011 <center> 2011 - pašlaik <center> 2 <center> Kursē tikai 19. un 20. maršrutā. Solaris Solaris Trollino IV 12 <center> 2018 - 2019 <center> 2018 - pašlaik <center> 41 <center> 

Avots: transphoto.ru

 Ekspluatācijā bijušie 
 Ražotājs Modelis Škoda <center> Škoda 8Тr Škoda <center> Škoda 9Tr Jelcz <center> Jelcz M121E

 Attēlu galerija 

 Skatīt arī 
 Autobusu satiksme Viļņā
 Sabiedriskais transports Viļņā

 Ārējās saites 

 Viļņas sabiedriskā transporta pakalpojumu sniedzēja Vilniaus viešasis transportas oficiālā mājaslapa
 Viļņas trolejbusu maršrutu kustības saraksti ar informāciju par trolejbusu atrašanās vietu pēc GPS datiem
 transphoto.ru - Informācija un attēli par Viļņas sabiedrisko transportu

Kategorija:Trolejbusu satiksme Viļņā